Document ID: /roh_data/filtered/fineweb-2-filterrobots_roh.jsonl.gz/12400

Vul Eveline Widmer-Schlumpf demissiunar, e sche gie, cura?
Il pledader dal Cussegl federal André Simonazzi ha gì da manar in dir cumbat cunter questas dumondas. Gia a l'entschatta vuleva el far cler ch'i na dettia naginas respostas sur da dumondas che pertutgan elecziuns. Mo senza success. Ils schurnalists han empruvà tut las strategias per tuttina survegnir indizis, quai cun far dumondas che vevan be superfizialmain da far cun il tema uffizial da la conferenza.
Las respostas bramadas da la cussegliera federala na devi betg, ma per la paja in pitschen spectacul politico-mediatic.